
2019 m. gegužės 17 d. Nr. A-228
Panevėžys

	Vadovaudamasis Lietuvos Respublikos vietos savivaldos įstatymo 18 straipsnio 1 dalimi,
	p a k e i č i u   Panevėžio rajono savivaldybės administracijos darbo tvarkos taisyklių, patvirtintų Savivaldybės administracijos direktoriaus 2019 m. sausio 2 d. įsakymu Nr. A-4 „Dėl Panevėžio rajono savivaldybės administracijos darbo tvarkos taisyklių patvirtinimo“,                    86–87 punktus ir juos išdėstau taip:
	„86. Kasmetinės atostogos perkeliamos ir pratęsiamos Lietuvos Respublikos darbo kodekso nustatytais atvejais. Kasmetinių atostogų suteikimo eilė gali būti keičiama tik valstybės tarnautojo ar darbuotojo motyvuotu prašymu, pateiktu ne vėliau kaip prieš 5 darbo dienas ir suderintu su tiesioginiu vadovu, bei Savivaldybės administracijos direktoriaus sutikimu. Tokiu atveju atostoginiai mokami įprasta darbo užmokesčio mokėjimo tvarka ir terminais. Esant tarnybiniam būtinumui ir valstybės tarnautojo ar darbuotojo sutikimui gali būti atšaukiamas iš kasmetinių atostogų, suteikiant nepanaudotą kasmetinių atostogų laiką kitu, jo pageidaujamu, laiku.
	87. Valstybės tarnautojams ir darbuotojams, siekiantiems įgyti išsilavinimą ar tam tikrą kvalifikaciją, susijusią su atliekamomis funkcijomis, apmokama 90 procentų darbuotojo vidutinio darbo užmokesčio už suteiktas mokymosi atostogas. Mokymosi atostogoms suteikti turi būti ne vėliau kaip prieš 3 darbo dienas pateiktas prašymas, suderintas su tiesioginiu vadovu, ir švietimo įstaigos pažyma apie egzaminų, įskaitų, kitų užsiėmimų datą.“.

	
Savivaldybės administracijos direktorius					       Eugenijus Lunskis

